
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 119 

-“ ” ' 17 Φεβρουάριου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Πολιτογράφηση ομογενών αλλοδαπών. 

Οριοθέτηση περιοχής και πιστωτικές διευκολύνσεις 
για την αποκατάσταση ζημιών από τις πλημμύρες 

του 1994 σε περιοχές του Νομού Καρδίτσας..... 

Αποδοχή παραίτησης του Διευθύνοντος Συμβούλου 
και μέλους του Διοικητικού Συμβουλίου της Ολυ¬ 
μπιακής Αεροπορίας Α.Ε.. 

Ορισμός εκπροσώπου του Δημοσίου στο Διοικητικό 

Συμβούλιο της Ολυμπιακής Αεροπορίας Α.Ε.. 

Συγκρότηση της Διοικητικής Επιτροπής Στρατιωτικών 

Επιτάξεων Ν. Κιλκίς.... 

Τροποποίηση συστατικής πράξης Δημοτικής Επιχεί¬ 
ρησης και Πολιτιστικής Ανάπτυξης Κιλκίς. 

Τροποποίηση της 17495/22.10.1997 απόφασης για 
σύσταση Δημοτικής Επιχείρησης Πολιτιστικής Α¬ 
νάπτυξης Μεγαλόπολης.. 


ΑΠΟΦΑΣΕΙ Σ 

Αοιθ. Φ. 60652/27486 0) 

Πολιτογράφηση ομογενών αλλοδαπών. 

Ο ΥΠΟΥΡΓΟΣ ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Με την αριθ. πρωτ. Φ. 60652/27486/31.12.1998 απόφα¬ 
ση του Υφυπουργού Εσωτερικών Δημ. Διοίκησης και Α- 
ποκ/σης, έγιναν δεκτές οι από 10 και 17.11.1997 αντίστοι¬ 
χα αιτήσεις πολ/γράφησης των ομογενών αλλοδαπών ΓΑ- 
ΒΡΙΗΛΙΔΗ Ελευθέριο του Παναγιώτη και του γιού του 
ΓΑΒΡΙΗΛΙΔΗ Παναγιώτη - Θεοδόση του Ελευθερίου, για 
την απόκτηση της Ελληνικής Ιθαγένειας. 

Ο ΥΦΥΠΟΥΡΓΟΣ 

Γ. ΦΛΩΡΙΔΗΣ 

-♦- 

Αριθ. οικ/450/ΤΠ 32 (2) 

Οριοθέτηση περιοχής και πιστωτικές διευκολύνσεις για 
την αποκατάσταση των ζημιών από τις πλημμύρες του 
1994 σε περιοχές του Νομού Καρδίτσας. 

ΟΙ ΥΠΟΥΡΓΟΙ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ, ΕΘΝΙΚΗΣ ΟΙΚΟΝΟΜΙΑΣ, 
ΟΙΚΟΝΟΜΙΚΩΝ ΚΑΙ ΠΕΡΙΒΑΛΛΟΝΤΟΣ 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1 Τις διατάξεις του άρθρου 2, παρ. 2 της από 28.7.78 


Πράξεως Νομοθετικού Περιεχομένου του Προέδρου της 
Δημοκρατίας "περί αποκαταστάσεως ζημιών εκ σεισμών 
1978 εις περιοχή Βορείου Ελλάδος κ.λπ. και ρυθμίσεως ε- 
_Ι χέρων τινών συναφών θεμάτων" που κυρώθηκε με το Ν. 
867/79 (ΦΕΚΑ'24). 

2. Τις διατάξεις του Ν. 1190/81 (ΦΕΚ203/Α/30.7.81) ο ο- 

2 ποιος κυρώνει την από 26.3.81 Πράξεως Νομοθετικού Πε¬ 
ριεχομένου του Προέδρου της Δημοκρατίας, "περί απο¬ 
καταστάσεως ζημιών εκ σεισμών 1981 και ρυθμίσεως ε- 

3 τέρων συναφών θεμάτων" όπως αυτό τροποποιήθηκε και 
συμπληρώθηκε με το άρθρο 1, παρ. 42 και 43 του Ν. 

4 2412/96 "Μεταφορά αρμοδιοτήτων από το Υπουργικό 
Συμβούλιο σε άλλα Κυβερνητικά όργανα και άλλες διατά- 

5 ξεις" (ΦΕΚ 123/Α/17.6.96). 

3. Τις διατάξεις του άρθρου 3, παρ. 3, τελευταίο εδάφιο 

6 του Ν. 1266/82 (ΦΕΚ Α'81) "Περί οργάνων ασκήσεως της 
νομισματικής, πιστωτικής και συναλλαγματικής πολιτικής 
και άλλες διατάξεις" όπως συμπληρώθηκε με το άρθρο 
25,παρ.6τουΝ. 1418/84 "Περί Δημοσίων Έργων και ρυθ¬ 
μίσεις συναφών θεμάτων" (ΦΕΚ Α'23). 

4. Τις διατάξεις του Ν. 128/75 "περί τροποποιήσεως και 
συμπληρώσεως διατάξεων τινών αναφερομένων εις την 
λειτουργία του χρηματοδοτικού συστήματος". 

5. Τις διατάξεις του άρθρου 10 του Ν. 2576/98 "Βελτίω¬ 
ση των διαδικασιών για την ανάθεση της κατασκευής των 
δημοσίων έργων και άλλες διατάξεις". 

6. Το Π.Δ. 69/1988 "Οργανισμός Γενικής Γραμματείας 
Δημοσίων Έργων". 

7. Την Κοινή Απόφαση Δ16α/04/773/29.11.90 του Υ¬ 
πουργού Προεδρίας και του Αναπλ. Υπουργού ΠΕΧΩΔΕ 
"περί εξαιρέσεως διοικητικών πράξεων και εγγράφων από 
τον κανόνα των τριών υπογραφών". 

8. Την με αριθμό 50148/542/24.6.92 Κοινή Απόφαση των 
Υπουργών Εθν. Οικονομίας, Οικονομικών και Βιομηχα¬ 
νίας, Ενέργειας και Τεχνολογίας και Εμπορίου "Περιστο¬ 
λή δαπανών Δημοσίου Τομέα" (ΦΕΚ 420/Β/1.7.92). 

9. Τις διατάξεις της παρ. του άρθρου 22 του Ν.2362 "Πε¬ 
ρί Δημοσίου Λογιστικού, ελέγχου των δαπανών του Κρά¬ 
τους και άλλες διατάξεις" (ΦΕΚ 247/Α/27.11.95). 

9. Τις διατάξεις του άρθρου 27του Ν. 2081/92 (ΦΕΚ 154 
Α') και με το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρατι¬ 
κού Προϋπολογισμού αλλά η δαπάνη βαρύνει το Πρό¬ 
γραμμα Δημοσίων Επενδύσεων και συγκεκριμένα το έργο 
9869000 της ΣΑΕ 069. 

Η προκαλούμενη δαπάνη από την επιδότηση του επιτο¬ 
κίου βαρύνει το λογαριασμό του Ν. 128/75. Ο λογαρια¬ 
σμός αυτός επιδοτείται από τον Κρατικό Προϋπολογισμό 
μόνο σε περίπτωση ελλειμματικότητάς του. Το ύψος της 
δαπάνης αυτής θα είναι της τάξης των 2,3 δισ. 

10. Την κοινή απόφαση Δ17α/03/99/Φ.2.2.1/29.10.96 
(ΦΕΚ 1006/Β/4.11.96) του Πρωθυπουργού και του Υ¬ 
πουργού ΠΕΧΩΔΕ "Ανάθεση Αρμοδιοτήτων Υπουργού 
ΠΕΧΩΔΕ στους Υφυπουργούς ΠΕΧΩΔΕ Χρήστο Βερελή 
και Θεόδωρο Κολιοπάνο". 

11. Τηναριθ.ΔΙΔΚ/Φ.1/20199/5.9.97 Απόφασητου Πρω¬ 
θυπουργού και του Υπουργού Εσωτ. Δημ. Διοίκ. Και Απο¬ 
κέντρωσης, με την οποία καθορίζονται οι αρμοδιότητες 
των Υφυπουργών Εσωτερικών, Δημόσιας Διοίκησης και 
Αποκέντρωσης (ΦΕΚ 801 Β') όπως τροποποιήθηκε με την 
όμοια αριθ. ΔΙΔΚ/Φ. 1/23470/20.10.97 (ΦΕΚ 924 Β'). 

12. Τις έκτακτες στεγαστικές και λοιπές ανάγκες που έ¬ 
χουν δημιουργηθεί στους κατοίκους περιοχών του Ν. 
Καρδίτσας που επλήγησαν από τις πλημμύρες του 1994. 

13. Την αρ. 1107147/1239/0006Α/96 κοινή απόφαση του 
Πρωθυπουργού και του Υπουργού Οικονομικών, για την 
ανάθεση αρμοδιοτήτων, αποφασίζουμε: 

Α. ΟΡΙΟΘΕΤΗΣΗ ΠΛΗΓΕΙΣΑΣ ΠΕΡΙΟΧΗΣ 

1. Την επέκταση κατ’ανάλογο εφαρμογή των διατάξεων 
της από 28.7.1978 Πράξεως Νομοθετικού Περιεχομένου 
"Περί αποκαταστάσεως ζημιών εκ σεισμών 1978 εις πε¬ 
ριοχήν Βορ. Ελλάδος κ.λπ.", όπως αυτή κυρώθηκε, τρο¬ 
ποποιήθηκε και συμπληρώθηκε με τους Νόμους 867/79, 
1048/80,1133/81 και 1190/81 όπως ορίζεται στο άρθρο 10 
του Ν. 2576/98 καθώς και των σχετικών κανονιστικών πρά¬ 
ξεων όπως ισχύουν σήμερα για την αποκατάσταση των 
ζημιών των κτιρίων γενικά, τις οποίες προκάλεσαν οι 
πλημμύρες που έπληξαν περιοχές του Ν. Καρδίτσας και 
συγκεκριμένα τα διοικητικά όρια των Δήμων και Κοινοτή¬ 
των: 

Μελισσοχωρίου, Σοφάδων, Κυψέλης, Γοργοβιτών, Αγ. 
Θεοδώρου, Προδρόμου, Μύρινας, Καρδιτσομαγούλας, 
Αρτεσιανού, Ριζοβουνιού, και Μεταμόρφωσης, οι οποίοι 
μετά την εφαρμογή του Ν. 2539/4.12.97 "Συγκρότηση της 
Πρωτοβάθμιας Τοπικής Αυτοδιοίκησης " καταργούνται 
και μετονομάζονται σε οικισμούς, τα όρια των οποίων πα¬ 
ραμένουν αμετάβλητα: 

α)Αγ. Θεοδώρου, Προδρόμου και Μύρινας του Δήμου 
Κάμπου 

β)Αρτεσιανού και Καρδιτσομαγούλας του Δήμου Καρ¬ 
δίτσας 

γ)Γοργοβιτών και Μεταμορφώσεως του Δήμου Παλαμά 

δ)Ριζοβουνίου του Δήμου Παμίσου 

ε)Σοφάδων και Μελισσοχωρίου του Δήμου Σοφάδων 

2. Το έργο της αποκατάστασης των ζημιών ανατίθεται 
στην Υπηρεσία αποκατάστασης σεισμοπλήκτων (Υ.Α.Σ.) 
με τη δυνατότητα ίδρυσης Γραφείου Αποκατάστασης 
Πλημμυροπαθών Καρδίτσας (Γ.Α.Π.) με έδρα την Καρδί¬ 
τσα. Προκειμένου να επιταχυνθεί το έργο αποκατάστα¬ 
σης των πλημμυροπαθών ο Νομάρχης Καρδίτσας δύνα- 
ται με απόφασή του να αποσπάσει προσωπικό της Νο¬ 
μαρχιακής Αυτοδιοίκησης Καρδίτσας στο Γραφείο 
Αποκατάστασης Πλημμυροπαθών Καρδίτσας. 

3. Ορίζεται προθεσμία ενός έτους για την υποβολή αι¬ 
τήσεων από τους δικαιούχους για τη δανειοδότησή τους. 

Β. ΣΤΕΓΑΣΤΙΚΑ ΔΑΝΕΙΑ ΠΡΟΣ ΙΔΙΩΤΕΣ 

I. Εγκρίνεται η χορήγηση οτεγαστικών δανείων για την 


αποκατάσταση των ζημιών που προκάλεσαν οι πλημμύ¬ 
ρες του 1994 σε περιοχές του Ν. Καρδίτσας. 

α. Για ανακατασκευή των κτιρίων που κατέρρευσαν ή 
κρίνονται κατεδαφιστέα ή υπέρμετρης δαπάνης επισκευ¬ 
ής (ασύμφορα) ή είναι δομημένα από υλικά (αδρανή και 
συγκολλητικά), που δεν είναι δόκιμα (ωμοπλίνθους, κρο¬ 
κάλες, ξηρολιθιά κ.λπ.) και τα οποία δεν έχουν χαρακτη- 
ρισθεί κατεδαφιστέα, αλλά οι ζημιές που προκλήθηκαν α¬ 
πό τις πλημμύρες δεν επιδέχονται, σύμφωνα με την κρίση 
του αρμόδιου Γραφείου Αποκατάστασης Πλημμυροπα¬ 
θών (Γ.Α.Π.) Νομού Καρδίτσας, ουσιαστική αποκατάστα¬ 
ση, δηλαδή, επισκευή που εξασφαλίζει την αναγκαία α¬ 
ντισεισμική αντοχή τους. 

β. Την επισκευή των πάσης φύσεως κτιρίων που έχουν 
υποστεί ζημιές από τις πλημμύρες. 

Τα ανωτέρω δάνεια δύνανται να χρησιμοποιηθούν και 
για αυτοστέγαση. 

ΙΙ.ΔΙΚΑΙΟΥΧΟΙ ΤΩΝ ΣΤΕΓΑΣΤΙΚΩΝ ΔΑΝΕΙΩΝ 

1. Οι δικαιούχοι των στεγαστικών δανείων καθορίζονται 
από το αρμόδιο Γ ραφείο Αποκατάστασης Πλημμυροπα¬ 
θών Καρδίτσας στο οποίο οι ενδιαφερόμενοι θα πρέπει να 
υποβάλουν αίτηση με τα σχετικά δικαιολογητικά, μέσα 
στις προθεσμίες που καθορίζονται στην παρούσα από¬ 
φαση και τις Υπουργικές Αποφάσεις. 

2. Το αρμόδιο Γραφείο Αποκατάστασης Πλημμυροπα¬ 
θών (Γ.Α.Π.) θα χορηγεί στους δικαιούχους βεβαίωση με 
την οποία θα προσδιορίζεται το ύψος της απαιτούμενης 
δαπάνης επισκευής ή το ποσό που δικαιούται ο ενδιαφε¬ 
ρόμενος για ανακατασκευή ή αυτοστέγαση. Στη βεβαίω¬ 
ση θα αναφέρεται το ποσό της δωρεάν κρατικής αρωγής 
καθώς και του στεγαστικού δανείου, σύμφωνα με τους ό¬ 
ρους που καθορίζονται κατωτέρω για τα κτίρια που βρί¬ 
σκονται εντός της πληγείσας περιοχής. 

3. Σε περίπτωση που το συγκεκριμένο κτίριο ρυμοτο- 
μείται ή δεν μπορεί να ανακατασκευαστεί για οποιαδήπο¬ 
τε άλλη νόμιμη αιτία, ο ιδιοκτήτης, και επί περισσοτέρων 
συνιδιοκτητών, καθένας από αυτούς, δικαιούται δανειο¬ 
δότηση για αυτοστέγαση με αγορά ή ανέγερση κατοικίας 
σε άλλη πληγείσα περιοχή. 

4. Σε περίπτωση που κατέρρευσαν κτίσματα από τις 
πλημμύρες ή κατεδαφίστηκαν αμέσως μετά από αυτές 
με εντολή Δημόσιας ή Δημοτικής Αρχής, χωρίς να έχουν 
εκδοθεί πρωτόκολλα επικινδύνως ετοιμορρόπου, από 
τις κατά Νόμο Τριμελείς Επιτροπές και οι ιδιοκτήτες 
τους έχουν ξεκινήσει ή έχουν ολοκληρώσει την ανέγερ¬ 
ση της νέας οικοδομής με άδεια που εκδόθηκε μετά τις 
πλημμύρες του 1994, εγκρίνουμε τη δανειοδότησή τους 
εφόσον: 

α. Η οικοδομή που κατέρρευσε ή κατεδαφίστηκε αμέσως 
μετά τις πλημμύρες αναφέρεται στις επίσημες καταστά¬ 
σεις καταγραφής των κτισμάτων του Τμήματος Πολεοδο¬ 
μίας και Πολεοδομικών Εφαρμογών Καρδίτσας. 

β. Η οικοδομή βρισκόταν μέσα σε σχέδιο πόλεως ή μέ¬ 
σα σε όρια οικισμού προϋφιστάμενου του 1923. 

γ. Ο ενδιαφερόμενος υποβάλει εμπρόθεσμα αίτηση για 
δανειοδότηση του συγκεκριμένου κτίσματος. 

δ. Υπάρχουν παραστατικά στοιχεία διαπίστωσης της ύ¬ 
παρξης του κτίσματος, διαπίστωσης του εμβαδού και της 
χρήσης του (π.χ. οικοδομική άδεια ανέγερσης της κατα- 
στραφείσας οικοδομής, φωτογραφίες, αεροφωτογρα¬ 
φίες κ.λπ.) 

ε. Υπάρχουν στοιχεία ότι το κτίσμα δεν ήταν εγκαταλε- 
λειμμένο (π.χ. αποδείξεις κοινωφελών οργανισμών ή Δη¬ 
μοτικών ή Κοινοτικών τελών κ.λπ.). 

Παράλληλα ο πλημμυροπαθής θα πρέπει να συνυπο¬ 
βάλλει: . . „ 

α. Βεβαίωση της Δημόσιας ή Δημοτικής η Κοινοτικής 
Αρχής ότι δόθηκε εντολή για την κατεδάφιση του κτίσμα- 
τος προς αποτροπή αμέσου κινδύνου μετά τις πλημμύρες 
ή βεβαίωση ότι το κτίσμα κατέρρευσε από τις πλημμύρες. 

III ΟΡΟΙ ΣΤΕΓΑΣΤΙΚΩΝ ΔΑΝΕΙΩΝ 
1. ΔΑΝΕΙΑ ΑΝΑΚΑΤΑΣΚΕΥΗΣ Ή ΑΥΤΟΣΤΕΓΑΣΗΣ 
Η στεγαστική ενίσχυση (δάνειο και δωρεάν κρατική α¬ 
ρωγή) θα χορηγείται στους δικαιούχους με βάση την προ- 
σκομιζόμενη στη δανείστρια Τράπεζα έγγραφη συνηγο- 
ρία του αρμόδιου Γραφείου Αποκατάστασης Πλημμυρο¬ 
παθών (Γ.Α.Π.) Καρδίτσας με τους ακόλουθους βασικούς 
όρους: 

α) Για κτίσματα που έχουν χρήση κατοικίας 110.000 
δρχ. ανά τ.μ. και με ανώτατο όριο δανειοδοτούμενης επι¬ 
φάνειας τα 120 τ. μ., ανά χωριστή ιδιοκτησία. 

β) Για κτίσματα που έχουν χρήση κατοικίας και με βάση 
τις ισχύουσες διατάξεις επιβάλλεται η διατήρηση της 
μορφής τους κατά την ανακατασκευή ή εφόσον το κτίριο 
είναι παραδοσιακό, το δάνειο ορίζεται σε 130.000 δρχ. α¬ 
νά τ.μ.. και για όλο το εμβαδόν του κτιρίου. 

γ) Για διατηρητέους, όπως στην προηγούμενη παρά¬ 
γραφο (β), επαγγελματικούς χώρους (ξενοδοχεία, κατα¬ 
στήματα κλπ.) το δάνειο ορίζεται σε 120.000 δρχ. ανά τ.μ. 
και για όλο το εμβαδόν του κτιρίου. 

δ) Για κατοικίες ή επαγγελματικούς των ως άνω κατη¬ 
γοριών (β) και (γ), όταν διατηρείται η όψη και ανακατα¬ 
σκευάζεται το υπόλοιπο, θα χορηγείται δάνειο επισκευής 
διατηρητέου κτιρίου για τις όψεις, χωρίς όριο δανειοδό¬ 
τησης, και δάνειο ανακατασκευής κατοικίας ή επαγγελ¬ 
ματικού χώρου, όπως ορίζεται στις παρ. (α) και (ε) αντί¬ 
στοιχα, για το υπόλοιπο κτίσμα. 

Στην περίπτωση αυτή το δάνειο και η δωρεάν κρατική α¬ 
ρωγή θα χορηγούνται αθροιστικά. 

ε) Για κτίρια που έχουν χρήση επαγγελματικού χώρου 
το δάνειο ανέρχεται στο ποσό των 70.000 δρχ. ανάτ.μ. και 
για δανειοδοτούμενη επιφάνεια μέχρι 120 τ.μ., ήτοι μέχρι 
του ποσού των 8.400.000 δρχ., για τα πρώτα 150 τ.μ. 

Στην περίπτωση που ο επαγγελματικός χώρος έχει επι¬ 
φάνεια άνω των 150 τ.μ., για τον υπολογισμό της συνολι¬ 
κής δανειοδότησης θα διαιρείται η επιφάνεια του σε τμή¬ 
ματα των 150 τ.μ. για τα τυχόν δάνεια που θα προκύψουν 
πέραν των πρώτων 150 τ.μ. το ποσόν του δανείου ορίζε¬ 
ται σε 45.000 δρχ. ανά τ.μ. και για δανειοδοτούμενη επι¬ 
φάνεια 120 τ.μ., ήτοι μέχρι του ποσού των 5.400.000 δρχ. 
για κάθε επιπλέον δάνειο που θα χορηγείται. 

Το προκύπτον τελικώς, μετά την ως άνω διαίρεση, υπό¬ 
λοιπο τμήματος, αν έχει επιφάνεια μέχρι και 50 τ.μ. θα α¬ 
μελείται, ενώ αν είναι πάνω από 50 τ.μ., τότε θα χορηγεί¬ 
ται στεγαστική συνδρομή ανάλογα με το εμβαδόν του και 
σύμφωνα με τα ισχύοντα ανώτατα όρια (εμβαδού και δα¬ 
νείου). 

στ) Για υπόγειους χώρους όπως αυτοί ορίζονται απο το 
Γ.Ο.Κ. και είναι διαμορφωμένοι ως διαμερίσματα κατοι¬ 
κίας ή επαγγελματικές στέγες, χορηγείται ποσό δανείου 
που αντιστοιχεί στο 70% της εκάστοτε ισχύουσας μεγί¬ 
στης τιμής μονάδας για τη χρηματοδότηση των ανακατα- 
σκευαζομένων κατοικιών ή επαγγελματικών χώρων αντί¬ 
στοιχα. 

ζ) Για κατασκευές κτισμάτων βοηθητικής χρήσεως στο 
δώμα οικοδομών π.χ. απολήξεις κλιμακοστασίων, ανελ¬ 
κυστήρων κλπ. χορηγείται δάνειο που αντιστοιχεί στο 


70% της εκάστοτε ισχύουσας μεγίστης τιμής μονάδας για 
τη χρηματοδότηση της ανακατασκευαζόμενης επιφάνει¬ 
ας- , 

η) Για κτίρια που η κατασκευή τους είχε προχωρήσει μο- 
νον μέχρι το σκελετό από οπλισμένο σκυρόδεμα, χορη¬ 
γείται δάνειο που αντιστοιχεί στο 30% της εκάστοτε ισχύ- 
ουσας μεγίστης τιμής μονάδας για τη χρηματοδότηση 

της ανακατασκευαζόμενης επιφάνειας. 

θ) Για βοηθητικούς χώρους της αυτής οικοδομής ή ευ¬ 
ρισκόμενους στο αυτό οικόπεδο που συμπληρώνουν τη 
λειτουργικότητά της και με την προϋπόθεση ότι το σύνο¬ 
λο της δανειοδοτούμενης επιφάνειας (κύριος και βοηθη¬ 
τικός χώρος) δεν υπερβαίνει τα 120 τ.μ. (π.χ. αποθήκες 
τροφίμων, ιματιοθήκες, κουζίνες, φούρνοι κ.λπ.) η ανά 
τ.μ. τιμή αποζημίωσης κατεδαφιστέου κτίσματος (είτε 
βάση πρωτοκόλλων κατεδαφίσεως είτε ως ασύμφορα ε¬ 
πισκευής είτε ως μη ασφαλώς επισκευάσιμα λόγω ευτε¬ 
λών δομικών υλικών) είναι η αυτή με της κατοικίας, παρά¬ 
γραφος (α). _ , . 

ι) Για βοηθητικούς χώρους, που η κυρίως οικοδομή (κα¬ 
τοικία ή επαγγελματική στέγη) δεν έχει κριθεί κατεδαφι- 
στέα είτε βάση πρωτοκόλλου κατεδαφίσεως είτε ως α¬ 
σύμφορη επισκευής είτε ως μη επισκευάσιμη λόγω ευτε¬ 
λών υλικών κατασκευής, η τιμή αποζημίωσης 
κατεδαφιστέου βοηθητικού χώρου ορίζεται σε 55.000 
δρχ. ανάτ.μ. και μέχρι εμβαδού 120 τ.μ. 

ια)Για ανεξάρτητες αποθήκες, που δεν βρίσκονται στο 
ίδιο οικόπεδο με το κυρίως κτίσμα, με χρήση οικιακής ή ε¬ 
παγγελματικής αποθήκης η τιμή αποζημίωσης ανά τ.μ. 
κατεδαφιστέου, είτε βάση πρωτοκόλλου κατεδαφίσεως 
είτε ως ασύμφορη επισκευής είτε ως μη επισκευάσιμη λό¬ 
γω ευτελών δομικών υλικών κατασκευής , καθορίζεται α¬ 
νάλογα με τη χρήση τους ως εξής: 

ί) Για κτίσματα με χρήση οικιακής αποθήκης 50.000 δρχ. 
ανά τ. μ. και μέχρι εμβαδού120τ.μ. 

ϋ) Για κτίσματα με χρήση επαγγελματικής αποθήκης 
45.000 δρχ. ανά τ.μ. και μέχρι εμβαδού 120 τ.μ. 

ιβ) Για την ανακατασκευή αγροτικών κτισμάτων το δά¬ 
νειο ανέρχεται στο ποσό των 40.000 δρχ. ανά τ.μ. κατε- 
δαφιζόμενης επιφάνειας και μέχρι συνολικού εμβαδού 
120 τ.μ. 

ιγ) Για την ανακατασκευή αγροτικών κατοικιών (κτισμα- 
των ευτελούς αξίας κατασκευής, μικρού κατά κανόνα εμ¬ 
βαδού που χρησιμοποιούνται εποχιακά) το δάνειο ανέρ¬ 
χεται στο ποσό των 70.000 δρχ. ανάτ.μ. κατεδαφιζόμενης 
επιφάνειας και μέχρι συνολικού εμβαδού 120 τ.μ. 

ιδ) Για κτίρια που ανήκουν στο Δημόσιο, Ν.Π.Δ.Δ. ή σε 
Κοινωφελή ή σε Φιλανθρωπικά ή σε Ευαγή Ιδρύματα ή σε 
Σωματεία, το ύψος της δανειοδότησης ανέρχεται στο πο¬ 
σό των 120.000 δρχ. ανάτ.μ. επί του συνόλου της κατεδα- 
φιστέας επιφάνειας και η ανεγειρόμενη επιφάνεια δεν θα 
πρέπει να είναι μικρότερη του 75% της κατεδαφισθείσης. 

ιε) Για την ανακατασκευή κωδωνοστασίων και μόνο, το 
ύψος της δανειοδότησης είναι ανάλογο του όγκου του κα- 
τεδαφιστέου και ανέρχεται στο ποσό των δέκα πέντε χι¬ 
λιάδων δραχμών (15.000 δρχ.) ανά κυβικό μέτρο. 

ιστ)Για κτίρια με περισσότερες χωριστές ιδιοκτησίες 
(πολυκατοικίες) ο κάθε ιδιοκτήτης δικαιούται εκτός του 
δανείου ανακατασκευής ή αυτοστέγασης που αντιστοιχεί 
στην ιδιοκτησία του και επί πλέον δάνειο ανάλογο με το 
ποσοστό του επί των κοινοχρήστων χώρων και μέχρι συ¬ 
νολικού εμβαδού 120 τ.μ. αθροιστικά (από ιδιοκτησία και 
κοινόχρηστο χώρο). 


ιι 

ιζ) Η δωρεάν κρατική αρωγή, που αντιστοιχεί στα παρα¬ 
πάνω δάνεια ανακατασκευής ή αυτοστέγασης θα καλυ¬ 
φθεί από τον Προϋπολογισμό Δημοσίων Επενδύσεων και 
ορίζεται σε ποσοστό 33% του δανείου και μόνο για μία ι¬ 
διοκτησία. Στην περίπτωση της παρ. (ε) κάθε τμήμα με ε¬ 
πιφάνεια 150 τ.μ. θεωρείται ανεξάρτητη ιδιοκτησία. 

ιη) Σε περίπτωση που στον ίδιο ιδιοκτήτη ανήκαν πριν α¬ 
πό το σεισμό περισσότερες της μιάς ιδιοκτησίες, δάνειο 
δικαιούται για κάθε μία από αυτές. 

Για τις πέραν της μιάς (που θα προτείνεται από τον δι¬ 
καιούχο) ιδιοκτησίες το σύνολο της στεγαστικής ενίσχυ¬ 
σης χορηγείται υπό μορφή δανείου, χωρίς δωρεάν κρατι¬ 
κή αρωγή. 

ιθ) Σε περιπτώσεις ανακατασκευής επαγγελματικού 
χώρου, υποχρέωση του ιδιοκτήτη είναι να ανακατασκευ¬ 
άσει κτίσμα εμβαδού τουλάχιστον ίσο με το 66% του εμ- 
βαδού ή του όγκου του κατεδαφιστέου κτίσματος, με βά¬ 
ση το οποίο υπολογίστηκε το δάνειο. Σε όλες τις άλλες πε¬ 
ριπτώσεις ανακατασκευής, υποχρέωση του ιδιοκτήτη 
είναι να ανακατασκευάσει κτίσμα εμβαδού τουλάχιστον ί¬ 
σο με το 66% του εμβαδού του κατεδαφιστέου κτίσματος, 
με βάση το οποίο υπολογίστηκε το δάνειο. 

2. ΔΑΝΕΙΑ ΕΠΙΣΚΕΥΗΣ 

α) Γ ια την επισκευή ζημιών στα "μη φέροντα" στοιχεία 
κτιρίων το ποσό του δανείου ανέρχεται μέχρι 22.000 δρχ. 
ανά τ.μ. και μέχρι συνολικού εμβαδού 120 τ.μ. ανά χωρι¬ 
στή ιδιοκτησία. 

β) Γ ια την επισκευή ζημιών στον "φέροντα" οργανισμό 
κτιρίων το δάνειο ανέρχεται μέχρι του ποσού των 40.000 
δρχ. ανά τ.μ. χωρίς περιορισμό ως προς το συνολικό εμ¬ 
βαδόν της ιδιοκτησίας. 

γ) Σε περίπτωση που υπάρχουν ζημιές στα "μη φέροντα" 
στοιχεία και στον "φέροντα οργανισμό" της ιδίας ιδιοκτη¬ 
σίας, το συνολικό ανά τ.μ. ύψος του δανείου δεν επιτρέ¬ 
πεται να υπερβαίνει το όριο των 55.000 δρχ. ανά τ.μ. α¬ 
θροιστικά. 

δ) Για πάσης φύσεως επισκευές (περιλαμβανομένων 
των αναπαλαιώσεων) κτιρίων που κρίνονται διατηρητέα ή 
παραδοσιακά, το δάνειο ανέρχεται μέχρι του ποσού των 
110.000 δρχ. ανά τ.μ. χωρίς περιορισμό ως προς το συνο¬ 
λικό εμβαδόν της ιδιοκτησίας. 

ε) Γ ια κατοικίες ή επαγγελματικούς χώρους της ως άνω 
κατηγορίας (δ), όταν διατηρείται η όψη και ανακατασκευ¬ 
άζεται το υπόλοιπο, θα χορηγείται δάνειο επισκευής δια¬ 
τηρητέου ή παραδοσιακού κτιρίου για τις όψεις, χωρίς ό¬ 
ριο δανειοδότησης, και δάνειο ανακατασκευής κατοικίας 
ή επαγγελματικού χώρου αντίστοιχα (κεφ. III, παρ. (Ια) 
και (1ε), για το υπόλοιπο κτίσμα. 

στ)Για επισκευή αγροτικών κτισμάτων (πλην οικιών) το 
δάνειο ανέρχεται μέχρι συνολικού ποσού 600.000 δρχ. 
για κάθε κτίσμα. 

ζ) Γ ια την επισκευή αποθηκών (οικιακών, επαγγελματι¬ 
κών κλπ.) το δάνειο ανέρχεται μέχρι του ποσού των 
800.000 δρχ. για κάθε κτίσμα. 

η) Για επισκευή κτιρίων που ανήκουν στο Δημόσιο, 
Ν.Π.Δ.Δ. ή σε Κοινωφελή ή σε Φιλανθρωπικά ή σε Ευαγή 
Ιδρύματα ή σε Σωματεία το ύψος της δανειοδότησης (δά¬ 
νειο και δωρεάν κρατική αρωγή) για την αποκατάσταση 
του φέροντος οργανισμού και των λοιπών μη φερόντων 
στοιχείων θα ανέρχεται στο ποσό των 70.000 δρχ. ανά τ.μ. 
επί του συνόλου της επιφάνειας του κτιρίου. Γ ια ύψος δα¬ 
νειοδότησης που δεν υπερβαίνει το ως άνω ποσό η σχετι¬ 


κή έγκριση θα εκδίδεται από το αρμόδιο Γ ραφείο Αποκα¬ 
τάστασης Πλημμυροπαθών (Γ.Α.Π.)Καρδίτσας. Γ ια ύψος 
δανείου που υπερβαίνει το ως άνω ποσό η υπόθεση θα πα- 
ραπέμπεται στο Τμήμα Αποκατάστασης Ζημιών της 
Υ.Α.Σ. για την έκδοση της συμπληρωματικής έγκρισης. 

θ) Εφόσον πρόκειται για κτίρια με περισσότερες της 
μιάς χωριστές ιδιοκτησίες, ο κάθε ιδιοκτήτης δικαιούται, 
εκτός από το δάνειο για την αποκατάσταση των ζημιών 
της ιδιοκτησίας του, και πρόσθετο δάνειο για την κάλυψη 
της δαπάνης που αναλογεί προς αποκατάσταση των ζη¬ 
μιών των κοινοκτήτων στοιχείων. 

ι) Η δωρεάν κρατική αρωγή που αντιστοιχεί στα ανωτέ¬ 
ρω δάνεια επισκευής θα καλυφθεί από τον Προϋπολογι¬ 
σμό Δημοσίων Επενδύσεων και ανέρχεται σε ποσοστό 
30% του δανείου και μόνον για μία ιδιοκτησία. 

ια) Σε περίπτωση που στον ίδιο ιδιοκτήτη ανήκαν, πριν 
από το σεισμό, περισσότερες της μιάς ιδιοκτησίες, δά¬ 
νειο θα δικαιούται για κάθε μία από αυτές. 

Για τις πέραν της μιάς (που θα προτείνεται από τον δι¬ 
καιούχο) ιδιοκτησίες το σύνολο της στεγαστικής ενίσχυ¬ 
σης χορηγείται υπό μορφή δανείου, χωρίς δωρεάν κρατι¬ 
κή αρωγή. 

3. ΤΡΟΠΟΣ ΧΟΡΗΓΗΣΗΣ ΔΑΝΕΙΩΝ ΚΑΙ ΕΞΟΦΛΗΣΗΣ 
ΑΥΤΩΝ 

α) Το ποσό των δανείων ανακατασκευής θα αναληφθεί 
σε τρεις ισόποσες εξαμηνιαίες δόσεις, η πρώτη από τις ο¬ 
ποίες καταβάλλεται με την υπογραφή της δανειστικής 
σύμβασης, οι δε επόμενες ανάλογα με την πρόοδο των 
εργασιών στην οικοδομή. 

β) Τα δάνεια που χορηγούνται για επισκευές είναι δυνα¬ 
τόν να δοθούν κατά την κρίση της δανείστρια Τράπεζας 
και σε δύο δόσεις ή και εφάπαξ, αν πρόκειται για μικρά πο¬ 
σά. Απαραίτητη προϋπόθεση, στην περίπτωση αυτή, είναι 
η συνηγορία του αρμόδιου Γ ραφείου Αποκατάστασης 
Πλημμυροπαθών (Γ.Α.Π.). 

γ) Το ποσό των δανείων αυτοστέγασης θα χορηγείται ε¬ 
φάπαξ με την προσκόμιση οριστικού συμβολαίου αγοράς 
και πιστοποιητικού μεταγραφής ή προσυμφώνου με την 
υποχρέωση της υποβολής οριστικού συμβολαίου και πι¬ 
στοποιητικού μεταγραφής σε χρόνο που θα ορίζεται στην 
εγκριτική απόφαση του Τ.Α.Σ. 

δ) Η συνολική διάρκεια των δανείων ανακατασκευής ή 
αυτοστέγασης ή επισκευής ορίζεται σε δεκαπέντε (15) 
χρόνια η δε εξόφλησή τους θα πραγματοποιηθεί σε ισό¬ 
ποσες εξαμηνιαίες ή ετήσιες χρεωλυτικές δόσεις, η πρώ¬ 
τη από τις οποίες θα καταβληθεί είκοσι τέσσερις (24) μή¬ 
νες μετά την υπογραφή της δανειστικής σύμβασης. 

ε) Η συνολική διάρκεια των δανείων ανακατασκευής ή 
αυτοστέγασης ή επισκευής διατηρητέων ή παραδοσια¬ 
κών κτιρίων ορίζεται σε είκοσι πέντε (25) χρόνια η δε εξό¬ 
φλησή τους θα πραγματοποιηθεί σε ισόποσες εξαμηνιαί¬ 
ες ή ετήσιες χρεωλυτικές δόσεις, η πρώτη από τις οποίες 
θα καταβληθεί είκοσι τέσσερις (24) μήνες μετά την υπο¬ 
γραφή της δανειστικής σύμβασης. 

στ)Τα δάνεια βαρύνονται με επιτόκιο ίσο προς αυτό των 
εντόκων γραμματίων Δημοσίου δωδεκάμηνης διάρκειας 
της εκάστοτε τελευταίας εκδόσεως που χρονικά προη¬ 
γείται της έναρξης κάθε περιόδου εκτοκισμού των δανεί¬ 
ων, προσαυξημένο κατά δύο (2) εκατοστιαίες μονάδες, 
χωρίς άλλη προσαύξηση για προμήθεια κλπ., επιδοτού¬ 
μενο κατά 100% από το λογαριασμό του Ν. 128/75. 
ζ) Γ ια τους λοιπούς όρους και τη διαδικασία σύναψης 

και χορήγησης των δανείων έχουν εφαρμογή οι αντίστοι¬ 
χες διατάξεις που ισχύουν για τη χρηματοδότηση της οι¬ 
κονομίας. 

IV. ΝΕΟΙ ΚΤΗΤΟΡΕΣ 

1. Εγκρίνουμε τη δυνατότητα μεταβιβάσεως του σει- 
σμοδανείου (μαζί με το ακίνητο) και στους τυχόν νέους 
κτήτορες των ακινήτων ασχέτως του τρόπου αποκτήσε- 
ως και του είδους της ιδιοκτησίας, που έχουν επ’αυτού 
(καθολική διαδοχή, ειδική διαδοχή, επικαρπία, ψιλή κυ¬ 
ριότητα, συνιδιοκτησία κ.λπ.). Απαραίτητη όμως προϋπό¬ 
θεση είναι, οι νέοι κτήτορες να έχουν υποβάλλει εμπρό¬ 
θεσμα αίτηση και τα απαιτούμενα δικαιολογητικά, σύμ¬ 
φωνα με τις εκάστοτε ισχύουσες διατάξεις. 

2. Δωρεάν κρατική αρωγή δικαιούνται οι νέοι κτήτορες 
μόνον εφόσον τόσο αυτοί όσο και οι προηγούμενοι ιδιο¬ 
κτήτες, αποδεδειγμένα (με υποβολή υπευθύνων δηλώσε¬ 
ων) δεν έχουν λάβει δωρεάν κρατική αρωγή για άλλο πλη- 
γέν, από τις πλημμύρες του 1994, κτίσμα. 

V. ΑΡΜΟΔΙΟΙ ΠΙΣΤΩΤΙΚΟΙ ΦΟΡΕΙΣ 

Τα εν λόγω δάνεια θα χορηγηθούν από οποιαδήποτε Ε¬ 
μπορική Τράπεζα, την Εθνική Κτηματική Τράπεζα της Ελ¬ 
λάδος, την Εθνική Στεγαστική και την Αγροτική Τράπεζα 
Ελλάδος. 

Α. ΔΑΝΕΙΑ ΑΠΟΚΑΤΑΣΤΑΣΗΣ ΖΗΜΙΩΝ ΚΤΙΡΙΑΚΩΝ Ε¬ 
ΓΚΑΤΑΣΤΑΣΕΩΝ ΕΠΑΓΓΕΛΜΑΤΙΚΩΝ ΧΩΡΩΝ. 

1. Εγκρίνεται η χορήγηση από τις Τράπεζες μακροπρό¬ 
θεσμων δανείων σε επιχειρήσεις και επαγγελματίες περι- 
λαμβανομένων και των ελευθέρων επαγγελματιών στις 
σεισμόπληκτες περιοχές του Νομού Καρδίτσας για τη α¬ 
ποκατάσταση των ζημιών που προκλήθηκαν από τις πλημ¬ 
μύρες του 1994 στις κτιριακές εγκαταστάσεις όπου α¬ 
σκούν την οικονομική δραστηριότητά τους, με τους ακό¬ 
λουθους όρους και προϋποθέσεις: 

α) Έγγραφη συνηγορίατου αρμόδιου Γραφείου Αποκα¬ 
τάστασης Πλημμυροπαθών (Γ.Α.Π.). Ειδικά προκειμένου 
περί ξενοδοχειακών επιχειρήσεων, τα ανωτέρω μακρο¬ 
πρόθεσμα δάνεια θα χορηγούνται μετά από τεχνικό έλεγ¬ 
χο, για εκτίμηση του ύψους των υλικών ζημιών που προξε- 
νήθηκαν από το σεισμό των προς επισκευή ξενοδοχείων ο 
οποίος θα διενεργείται μετά από γνώμη των Τεχνικών Υ¬ 
πηρεσιών του Ελληνικού οργανισμού Τουρισμού. 

β) Τεχνική μελέτη περί των εργασιών ανακατασκευής ή 
επισκευής των κτιριακών και λοιπών εγκαταστάσεών 
τους, 

γ) Υπεύθυνη δήλωση του άρθρου 8 του Ν. 1599/86 ότι 
δεν χρηματοδοτήθηκαν από άλλο πιστωτικό φορέα για 
τις ίδιες ζημιές. 

2. α)Τα δάνεια που χορηγούνται στους δικαιούχους κτι- 
ριακών εγκαταστάσεων επαγγελματικών χώρων προκει¬ 
μένου για ανακατασκευή ανέρχονται στο ποσό των 
70.000 δρχ. ανά τ.μ. και για δανειοδοτούμενη επιφάνεια 
μέχρι 120 τ.μ., ήτοι μέχρι του ποσού των 8.400.000 δρχ., 
για τα πρώτα 150 τ. μ. 

Στην περίπτωση που ο επαγγελματικός χώρος έχει επι¬ 
φάνεια άνω των 150 τ.μ., για τον υπολογισμό της συνολι¬ 
κής δανειοδότησης θα διαιρείται η επιφάνειά του σε τμή¬ 
ματα των 150 τ.μ. για τα τυχόν δάνεια που θα προκύψουν 
πέραν των πρώτων 150 τ.μ. το ποσόν του δανείου ορίζε¬ 
ται σε 45.000 δρχ. ανά τ.μ. και για δανειοδοτούμενη επι¬ 
φάνεια 120 τ.μ., ήτοι μέχρι του ποσού των 5.400.000 δρχ. 
για κάθε επιπλέον δάνειο που θα χορηγείται. 

Το προκύπτον τελικώς, μετά την ως άνω διαίρεση, υπό¬ 
λοιπο τμήματος, αν έχει επιφάνεια μέχρι και 50 τ.μ. θα α¬ 


μελείται, ενώ αν είναι πάνω από 50 τ.μ., τότε θα χορηγείται 
στεγαστική συνδρομή ανάλογα με το εμβαδόν του και σύμ¬ 
φωνα με τα ισχύοντα ανώτατα όρια (εμβαδού και δανείου). 

Δωρεάν κρατική αρωγή θα χορηγείται όπως προβλέπε- 
ται στο εδάφιο (ιστ) της παρ. III του κεφ. Β. 

β) Για την επισκευή ζημιών στον οργανισμό πληρώσεως 
(Ο.Π.) κτιρίων το ποσό του δανείου ανέρχεται μέχρι του 
ποσού των 22.000 δρχ. ανά τ.μ. και μέχρι συνολικού εμ¬ 
βαδού 120 τ.μ. ανά χωριστή ιδιοκτησία. 

γ) Για την επισκευή ζημιών στον φέροντα οργανισμό 
(Φ.Ο.) κτιρίων το δάνειο ανέρχεται μέχρι του ποσού των 
40.000 δρχ. ανά τ.μ. χωρίς περιορισμό ως προς το συνο¬ 
λικό εμβαδόν της ιδιοκτησίας. 

δ) Σε περίπτωση που υπάρχουν ζημιές τόσο στον φέρο¬ 
ντα οργανισμό όσο και στον οργανισμό πληρώσεως της ι¬ 
δίας ιδιοκτησίας, το συνολικό ανά τ.μ. ύψος του δανείου 
δεν επιτρέπεται να υπερβαίνει το όριο των 55.000 δρχ. α¬ 
νά τ.μ. στο σύνολο της επιφάνειας. 

3. α) Η συνολική διάρκεια των δανείων ανακατασκευής 
ή αυτοστέγασης ή επισκευής ορίζεται σε δεκαπέντε (15) 
χρόνια η δε εξόφλησή τους θα πραγματοποιηθεί σε ισό¬ 
ποσες εξαμηνιαίες ή ετήσιες χρεωλυτικές δόσεις, η πρώ¬ 
τη από τις οποίες θα καταβληθεί είκοσι τέσσερις (24) μή¬ 
νες μετά την υπογραφή της δανειστικής σύμβασης. 

β) Η συνολική διάρκεια των δανείων ανακατασκευής ή 
αυτοστέγασης ή επισκευής διατηρητέων ή παραδοσια¬ 
κών κτιρίων ορίζεται σε είκοσι πέντε (25) χρόνια η δε εξό¬ 
φλησή τους θα πραγματοποιηθεί σε ισόποσες εξαμηνιαί¬ 
ες ή ετήσιες χρεωλυτικές δόσεις, η πρώτη από τις οποίες 
θα καταβληθεί είκοσι τέσσερις (24) μήνες μετά την υπο¬ 
γραφή της δανειστικής σύ μβασης. 

4. Τα δάνεια βαρύνονται με επιτόκιο ίσο προς αυτό των 
εντόκων γραμματίων Δημοσίου δωδεκάμηνης διάρκειας 
της εκάστοτε τελευταίας εκδόσεως που χρονικά προη¬ 
γείται της έναρξης κάθε περιόδου εκτοκισμού των δανεί¬ 
ων, προσαυξημένο κατά δύο (2) εκατοστιαίες μονάδες, 
χωρίς άλλη προσαύξηση για προμήθεια κ.λπ., επιδοτού¬ 
μενο κατά 100% από το λογαριασμό του Ν. 128/75. 

5. Για τους λοιπούς όρους και τη διαδικασία σύναψης και 
χορήγησης των δανείων έχουν εφαρμογή οι αντίστοιχες δια¬ 
τάξεις που ισχύουν για τη χρηματοδότηση της οικονομίας. 

6. Η δωρεάν κρατική αρωγή, θα καλυφθεί από τον Προϋ¬ 
πολογισμό Δημοσίων Επενδύσεων και αντιστοιχεί σε ποσο¬ 
στό 33% προκειμένου για τα δάνεια ανακατασκευής ή αυτο¬ 
στέγασης επαγγελματικών χώρων ενώ για τα δάνεια επι¬ 
σκευής επαγγελματικών χώρων η δωρεάν κρατική αρωγή 
είναι 30% και μόνο για ένα επαγγελματικό χώρο (ή τα πρώτα 
150 τ.μ. αυτού). Απαραίτητη όμως προϋπόθεση είναι ο ιδιο¬ 
κτήτης του επαγγελματικού χώρου να μην έχει πάρει δωρε¬ 
άν κρατική αρωγή για άλλο σεισμόπληκτο κτίσμα. 

7. Τα δάνεια για την αποκατάσταση ζημιών σε πάγιες ε¬ 
γκαταστάσεις επιχειρήσεων και επαγγελματιών επιτρέ¬ 
πεται να χορηγηθούν, με τους ίδιους όρους, και στους μι¬ 
σθωτές ή σε όσους έχουν από οποιαδήποτε νόμιμη αιτία, 
αποδεδειγμένα τη νομή ή τη χρήση των εν λόγω χώρων, 
εφόσον δεν έχει υποβληθεί σχετική αίτηση, εκ μέρους 
των ιδιοκτητών, μέσα σε 45 ημέρες από τη δημοσίευση 
της παρούσας στην Εφημερίδα της Κυβερνήσεως. Μετά 
την πάροδο των 45 ημερών, το δικαίωμα υποβολής αίτη¬ 
σης για δανειοδότηση μπορεί να ασκηθεί και από τον ε¬ 
νοικιαστή, για λογαριασμό του αμελούντος ιδιοκτήτη. Σε 
κάθε περίπτωση, η υποχρέωση για την καταβολή των δό¬ 
σεων του δανείου βαρύνει τον ιδιοκτήτη. 


II 


1928 _ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Β. ΥΠΟΘΗΚΕΣ ΣΕΙΣΜΟΔΑΝΕΙΩΝ 

Για την ασφάλεια κάθε δανείου θα εγγράφεται υπέρ της 
δανείστριας Τράπεζας υποθήκη επί του ακινήτου που θα α¬ 
νακατασκευάζεται από το προϊόν του δανείου ή αντ’αυτού ε¬ 
πί άλλου ακινήτου που τυχόν προσφέρεται από το δανειολή¬ 
πτη, εφόσον η αξία του ακινήτου καλύπτει το ασφαλιζόμενο 
δάνειο. Η υποθήκη μπορεί επίσης να μεταφέρεται εκ των υ¬ 
στέρων σε άλλο ακίνητο αντίστοιχης αξίας. 

Συνηγορούμε, ώστε οι Τράπεζες να χορηγούν δάνεια 
για την επισκευή ή ανακατασκευή Ιερών Ναώνπληγέντων 
από τις πλημμύρες του 1994 και στις περιπτώσεις που υ¬ 
πάρχει αδυναμία προσφοράς ακινήτου για εγγραφή υπο¬ 
θήκης, προς εξασφάλιση του δανείου, πιστοποιούμενη α¬ 
πό σχετική βεβαίωση της αρμόδιας Μητρόπολης που α¬ 
νήκει ο Ιερός Ναός. 

Η ανωτέρω ρύθμιση δεν ισχύει για τους ιδιωτικούς Να¬ 
ούς, ως προς τους οποίους, έχουν εφαρμογή οι γενικώς 
ισχύουσες περί σεισμοπλήκτων διατάξεις. 

Γ.ΚΥΡΩΣΕΙΣ 

Με ειδικό όρο των οικείων δανειστικών συμβάσεων θα 
καθορίζεται ρητά ότι σε περίπτωση υποβολής, από τους 
δικαιούχους δανείων ή νέους κτήτορες, ανακριβών δη¬ 
λώσεων ή σε περίπτωση μη εκπλήρωσης των υποχρεώ¬ 
σεων, που θα αναλάβουν με όσα προβλέπονται στην πα¬ 
ρούσα απόφαση θα υπόκεινται, πέρα από τις νόμιμες κυ¬ 
ρώσεις και τις ακόλουθες: 

α. Κήρυξη ολοκλήρου του ποσού του δανείου ληξιπρό¬ 
θεσμου και αμέσως απαιτητού από τη χορήγησή του. 

β. Κατάπτωση ποινικής ρήτρας υπέρ του Δημοσίου, που 
θα συνομολογούνται με τη δανειστική σύμβαση και θα αντι¬ 
στοιχεί σε ποσοστό 10% επί ολοκλήρου του ποσού του δα¬ 
νείου. 

γ. Εκτοκισμό του δανείου από τη χορήγησή του με επι¬ 
τόκιο μεγαλύτερο κατά 3 ποσοστιαίες μονάδες από το ε¬ 
πιτόκιο που καθορίστηκε με τη δανειστική σύμβαση για 
κάθε περίπτωση. 

Δ. ΚΑΛΥΨΗ ΔΑΠΑΝΗΣ 

1. Από τις διατάξεις της απόφασης αυτής προκαλεί- 
ται: 

Γ ια δωρεάν κρατική αρωγή δαπάνη του Προγράμματος 
Δημοσίων Επενδύσεων ύψους 1.190.000.000 δρχ. για τα 
επόμενα τέσσερα οικονομικά έτη και θα βαρύνει το έργο 
9869000 της ΣΑΕ 069. 

2. Η προκαλούμενη δαπάνη για την επιδότηση του επι¬ 
τοκίου βαρύνει το λογαριασμό του Ν. 128/75, ο οποίος δη- 
μιουργείται από παρακράτηση επί των χορηγήσεων των 
Τραπεζών με σκοπό την επιδότηση επιτοκίου δανείων. Ο 
λογαριασμός αυτός επιδοτείται από τον Κρατικό Προϋ¬ 
πολογισμό μόνο σε περίπτωση ελλειμματικότητάς του. 
Το ύψος της δαπάνης αυτής είναι 2,31 δισ. δρχ, 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Φεβρουάριου 1999 

ΟΙ ΥΠΟΥΡΓΟΙ 

ΥΦΥΠ. ΕΣΩΤ.. ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΕΘΝΙΚΗΣ ΟΙΚΟΝΟΜΙΑΣ 

ΣΤ. ΜΠΕΝΟΣ ΓΙΑΝΝΟΣ ΠΑΠΑΝΤΩΝΙΟΥ 


Αριθ. 94 ( 3 ) 

Αποδοχή παραίτησης του Διευθύνοντος Συμβούλου και 
μέλους του Διοικητικού Συμβουλίου της Ολυμπιακής 
Αεροπορίας Α.Ε. 

ΟΙ ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α. Της παρ. 4 του άρθρου 2 του Ν.Δ. 3560/56 για την κύ¬ 
ρωση Συμβάσεως για τις Αεροπορικές συγκοινωνίες ό¬ 
πως αυτή τροποποιήθηκε και ισχύει σήμερα (Α’ 222). 

β. Του Ν. 96/75 «περί εξαγοράς των μετοχών της Ολυ¬ 
μπιακής Αεροπορίας Α.Ε. παρά του Ελληνικού Δημοσίου 
και παραλαβής αυτής» (ΑΊ 54). 

γ. Του Ν. 2271/94 «Εξυγίανση της Ολυμπιακής Αεροπο¬ 
ρίας Α.Ε.» (Α’ 229). 

δ. Του Ν. 2602/98 «Για την ολοκλήρωση της εξυγίανσης 
και την ανάπτυξη της Ολυμπιακής Αεροπορίας Α.Ε.» (Α’ 83). 

ε. Των άρθρων 6 και 7 του Ν. 2414/96 «Εκσυγχρονισμός 
των δημοσίων επιχειρήσεων και Οργανισμών και άλλες 
διατάξεις» (Α’ 135) όπως ισχύουν σήμερα. 

στ. Της 41351/4617/27.12.96 απόφασης των Υπουργών 
Εθνικής Οικονομίας, Οικονομικών και Μεταφορών και Ε¬ 
πικοινωνιών «Προσαρμογή του Καταστατικού της Ολυ¬ 
μπιακής Αεροπορίας Α.Ε. στις διατάξεις του Ν 
2414/1996» (ΒΊ166). 

ζ. Του άρθρου 29Ατου Ν. 1588/85 «Κυβέρνηση και Κυ¬ 
βερνητικά όργανα» (Α’ 137) όπως αυτό συμπληρώθηκε με 
το άρθρο 27 του Ν. 2081/92 (Α’ 154) και αντικαταστάθηκε 
με το άρθρο 1 παρ. 2α του Ν. 2469/97 (Α’ 138). 

η. Του άρθρου 22 του Ν. 2362/95 «Περί Δημοσίου Λογι¬ 
στικού Ελέγχου των Δαπανών του Κράτους και άλλες δια¬ 
τάξεις» (Α’ 247). 

θ. Του Π.Δ. 138/93 «Περί Οργανισμού του Υπουργείου 
Εθνικής Οικονομίας» (Α’ 55). 

ι.Του άρθρου 13τουΠ.Δ. 149/92 «Περί Οργανισμού του 
Υπουργείου Μεταφορών και Επικοινωνιών» (Α’ 72). 

2. Την με αριθ. 15/19.1.998 απόφαση των Υπουργών Ε¬ 
θνικής Οικονομίας, Οικονομικών και Μεταφορών και Επι¬ 
κοινωνιών «Ορισμός των εκπροσώπων του Δημοσίου, 
Προέδρου και Διευθύνοντος Συμβούλου στο Διοικητικό 
Συμβούλιο της Α.Ε. Ολυμπιακή Αεροπορία (Β’ 48). 

3. Την με αριθμ. 2/5.1.99 απόφαση των Υπουργών Εθνι¬ 
κής Οικονομίας και Μεταφορών και Επικοινωνιών «Αποδο¬ 
χή παραίτησης του Προέδρου και διορισμός νέου στο Δι- 
οικητικό Συμβούλιο της Α.Ε. Ολυμπιακή Αεροπορία» (Β’ 1). 

4. Την από 13.1.99 υποβληθείσα επιστολή παραίτησης 
του Θεοδώρου Τσακιρίδη από τη θέση του Διευθύνοντος 
Συμβούλου και μέλους του Διοικητικού Συμβουλίου της 
Ολυμπιακής Αεροπορίας, αποφασίζουμε: 

1. Αποδεχόμαστε την από 13.1.99 υποβληθείσα επιστο¬ 
λή παραίτησης του Θεοδώρου Τσακιρίδη από τη θέση του 
Διευθύνοντος Συμβούλου και μέλους του Διοικητικού 
Συμβουλίου της Ολυμπιακής Αεροπορίας ΑΕ. 

2. Από τις διατάξεις της απόφασης αυτής δεν προκα- 
λείται δαπάνη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Φεβρουάριου 1999 


ΥΦΥΠ. ΟΙΚΟΝΟΜΙΚΩΝ 

Ν. ΧΡΙΣΤΟΔΟΥΛΑΚΗΣ 


ΥΦΥΠ. ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

ΧΡ. ΒΕΡΕΛΗΣ 


ΟΙ ΥΠΟΥΡΓΟΙ 


ΕΘΝ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΠΑΝ. ΠΑΠΑΝΤΩΝΙΟΥ 


ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΑΝΑΣΤΑΣΙΟΣ ΜΑΝΤΕΛΗΣ 


¥ 



^\μισ. , Α _ Α 

Ορισμός εκπροσώπου του Δημοσίου στο Διοικητικό 
Συμβούλιο της Ολυμπιακής Αεροπορίας Α.Ε. 

ΟΙ ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α Τηςπαρ. 4του άρθρου 2του Ν.Δ. 3560/56 για την κύ¬ 
ρωση Συμβάσεως για τις Αεροπορικές συγκοινωνίες ό¬ 
πως αυτή τροποποιήθηκε και ισχύει σήμερα (Α 222 ). 

β. Του Ν. 96/75 «περί εξαγοράς των μέτοχων της Ολυ¬ 
μπιακής Αεροπορίας Α.Ε. παρά του Ελληνικού Δημοσίου 
και παραλαβής αυτής» (ΑΊ 54). 

γ. Του Ν. 2271/94 «Εξυγίανση της Ολυμπιακής Αεροπο¬ 
ρίας Α.Ε.» (Α’229). , 

δ. Του Ν. 2602/98 «Για την ολοκλήρωσή της εξυγίανσης 
και την ανάπτυξη της Ολυμπιακής Αεροπορίας ΑΕ» (Α’ 83). 

ε. Των άρθρων 6 και 7 του Ν. 2414/96 «Εκσυγχρονισμός 
των δημοσίων επιχειρήσεων και Οργανισμών και άλλες 
διατάξεις» (Α’ 135) όπως ισχύουν σήμερα. 

στ. Της 4 1351 /4617/27.12.96 απόφασης των Υπουργών 
Εθνικής Οικονομίας, Οικονομικών και Μεταφορών και Ε¬ 
πικοινωνιών «Προσαρμογή του Καταστατικού της Ολυ¬ 
μπιακής Αεροπορίας Α.Ε. στις διατάξεις του Ν. 
2414/1996» (ΒΊ166). 

ζ. Του άρθρου 29Ατου Ν. 1588/85 «Κυβέρνηση και Κυ¬ 
βερνητικά όργανα» (Α’ 137) όπως αυτό συμπληρώθηκε με 
το άρθρο 27 του Ν. 2081 /92 (ΑΊ 54) και ανπκαταστάθηκε 
με το άρθρο 1 παρ. 2α του Ν. 2469/97 (Α’ 138). 

η. Του άρθρου 22του Ν. 2362/95 «Περί Δημοσίου Λογι¬ 
στικού Ελέγχου των Δαπανών του Κράτους και άλλες δια¬ 
τάξεις» (Α’247). 

θ. Του Π.Δ. 138/93 «Περί Οργανισμού του Υπουργείου 
Εθνικής Οικονομίας» (Α’ 55). 

ι. Του άρθρου 13τουΠ.Δ. 149/92 «Περί Οργανισμού του 
Υπουργείου Μεταφορών και Επικοινωνιών» (Α’ 72). 

2. Την με αριθ. 15/19.1.998 απόφαση των Υπουργών Ε¬ 
θνικής Οικονομίας, Οικονομικών και Μεταφορών και Επι¬ 
κοινωνιών «Ορισμός των εκπροσώπων του Δημοσίου, 
Προέδρου και Διευθύνοντος Συμβούλου στο Διοικητικό 
Συμβούλιο της Α.Ε. Ολυμπιακή Αεροπορία (Β’ 48). 

3 Την με αριθμ. 2/5.1.99 απόφαση των Υπουργών Εθνι¬ 
κής Οικονομίας και Μεταφορών και Επικοινωνιών «Αποδο¬ 
χή παραίτησης του Προέδρου και διορισμός νέου στο Δι¬ 
οικητικό Συμβούλιοτης Α.Ε. Ολυμπιακή Αεροπορία» (Β’ 1). 

4 Την από 13.1.99 υποβληθείσα επιστολή παραίτησης 

του Θεοδώρου Τσακιρίδη από τη θέση του Διευθύνοντος 
Συμβούλου και μέλους του Διοικητικού Συμβουλίου της 
Ολυμπιακής Αεροπορίας. , 

5. Την με αρ. 94/12.2.99 απόφαση των Υπουργών Εθνι¬ 
κής Οικονομίας, Οικονομικών και Μεταφορών και Επικοι¬ 
νωνιών «Αποδοχή παραίτησης του Δ/ντος Συμβούλου και 
μέλους του Διοικητικού Συμβουλίου της Ολυμπιακής Αε¬ 
ροπορίας Α.Ε.», αποφασίζουμε: 

1. Ορίζουμε εκπρόσωπο του Δημοσίου στο Διοικητικό 
Συμβούλιο της Ολυμπιακής Αεροπορίας Α.Ε. τον Αγγελό- 
πουλο Νικόλαο του Σπυρίδωνα, Αντιπρόεδρο Συνδέσμου 
Τουριστικών Επιχειρήσεων, (Σ.Ε.Τ.Ε.), ως μέλος. 

2. Από τις διατάξεις της απόφασης αυτής δεν προκα- 

λείται δαπάνη. , 

Η απόφαση αυτή να δημοσιευθεί στην Εφημερίδα της 

Κυβερνήσεως. 

Αθήνα, 12 Φεβρουάριου 1999 

ΟΙ ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΓΙΑΝ. ΠΑΠΑΝΤΩΝΙΟΥ ΑΝΑΣΤΑΣΙΟΣ ΜΑΝΤΕΛΗΣ 


Αριθ. 6153 , , ^ 

Συγκρότηση της Διοικητικής Επιτροπής Στρατιωτικών Ε¬ 
πιτάξεων Ν. Κιλκίς. 


Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1 Τις διατάξεις των άρθρων 32 και 33 του Ν. 4442/1929 
«Περί στρατιωτικών και Ναυλώσεων», όπως τροποποιή¬ 
θηκαν με το άρθρο 1 του Ν.Δ. 380/1947 και το άρθρο 12 
του Ν.Δ. 611/77. 

2. Τις διατάξεις του άρθρου μόνου του Π.Δ. 115/1984 
«Διορισμός των μελών των Διοικητικών Δικαστηρίων περί - 
Στρατιωτικών Επιτάξεων». 

3. Το Φ.851.1/23/76006/Σ.240/14.9.1998 έγγραφο του Γ 
Σώματος Στρατού σχετικά με την παράταση θητείας τους 
για το έτος 1999. 

4. Το 1238/8.12.1998 έγγραφο του Πρωτοδικείου Κιλ¬ 
κίς, αποφασίζουμε: 

Συγκροτούμε την Διοικητική Επιτροπή Στρατιωτικών Ε¬ 
πιτάξεων Ν. Κιλκίς για το έτος 1999, ώστε η σύνθεσή του 
να έχει ως εξής: 

Τακτικά Μέλη 

1. Ιωάννης Παπαϊωάννου, Πρωτόδικης 

2. Στυλιανή Αλεξανδράκη, Πρωτόδικης 

3. Χαρίλαος Κατέρης, Τχης της ΔΟΙΛ/ΙΜΠ 

4. Θεόδωρος Ντουντούκης, Τχης (ΥΠ) της ΔΥΠΛ/ΙΜΠ 

5. Παναγιώτης Καραγιώργης, Προϊστάμενος Δ.Ο.Υ. 
Κιλκίς 

Αναπληρωματικά Μέλη 

1. Νικολέτα Παναγιωτίδου, Πρωτόδικης 

2. Πηνελόπη Σεραφείμη, Πρωτόδικης 

3. Στέργιος Ντέντας, Τχης (ΕΜ) 

4. Δημήτριος Παναγιωτίδης, Τχης (ΤΧ) 

5. Δανάη Κωνσταντινίδου, υπάλληλος της Δ.Ο.Υ. Κιλκίς 
Γραμματέας της Επιτροπής ορίζεται ο Γεώργιος Φου- 

τζιτζής, υπάλληλος της Δ/νσης Τοπικής Αυτ/σης & Δ/σης 
Ν. Κιλκίς, του κλάδου ΔΕΙ - Διοικ. Λογιστ. με αναπληρωτή 
τον Κων/νο Ναθαναηλίδη, υπάλληλο της ιδίας υπηρεσίας 
του κλάδου ΔΕ07. 

Η απόφαση αυτή ισχύει για το χρονικό διάστημα μέχρι 
31.12.1999. 

Από την απόφαση αυτή δεν προκαλείται δαπάνη σε βά¬ 
ρος του Προϋπολογισμού της Δ/νσης Τοπ. Αυτ/σης & 
Δ/σης Ν. Κιλκίς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κιλκίς, 22 Ιανουάριου 1999 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΣΟΦΙΑΝΟΣ 
-♦- 

Αοιθ. ΟΙΚ. 567 , , ( 6 ) 

Τροποποίηση συστατικής πράξης Δημοτικής Επιχείρη¬ 
σης και Πολιτιστικής Ανάπτυξης Κιλκίς. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθ. 277 του Π.Δ/τος 410/95. 

2. Την 80547/23.12.1987 απόφαση του Υπουργού Εσω¬ 
τερικών, η οποία δημοσιεύθηκε στο ΦΕΚ 784/Β/ 
31.12.1987 και αφορά τη σύσταση δημοτικής επιχείρη¬ 
σης τουριστικής και πολιτιστικής ανάπτυξης Κιλκίς. 


1930 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3. Την 28/1999 απόφαση του Δημοτικού Συμβουλίου 
Κιλκίς με την οποία αποφασίζεται η διεύρυνση του σκο¬ 
πού της Δημοτικής Επιχείρησης Τουρισηκής και Πολιτι¬ 
στικής Ανάπτυξης Κιλκίς (ΔΕΤΠΑΚ). 

4. Την οικονομοτεχνική μελέτη της ΔΕΤΠΑΚ. 

5. Την από 27.1.1999 αξιολόγηση της οικονομοτεχνικής 
μελέτης από τον Προϊστάμενο της ΤΥΔΚ. 

6. Το Ν. 2503/97 «Διοίκηση, Οργάνωση, στελέχωση της 
Περιφέρειας, ρύθμιση θεμάτων για την Τοπική Αυτοδιοί¬ 
κηση και άλλες διατάξεις», αποφασίζουμε: 

Τροποποιούμε την συστατική πράξη της αμιγούς επι¬ 
χείρησης του Δήμου Κιλκίς με την επωνυμία «Δημοτική Ε¬ 
πιχείρηση Τουριστικής και Πολιτιστικής Ανάπτυξης» στο 
μέρος που αναφέρεται στους σκοπούς της επιχείρησης 
με την προσθήκη στην παράγρ. 2 περίπτωση Β' ως εξής: 

Β. Η κοινωνική ανάπτυξη με τη δημιουργία παιδικών ή 
βρεφονηπιακών σταθμών ή κέντρων δημιουργικής απα¬ 
σχόλησης παιδιών καθώς και οποιοσδήποτε μορφής κοι¬ 
νωνική πρόνοια ή μέριμνα. 

Μετά την τροποποίηση η παρ. 2 της συστατικής πρά- 
ξης. που αφορά το σκοπό επιχείρησης, διαμορφώνεται 
ως εξής: 

2. Σκοποί της Επιχείρησης είναι: 

Α. Η αναβάθμιση της ποιότητας αναψυχής και πολιτι¬ 
στικής καλλιέργειας των δημοτών με τη λειτουργία και εκ¬ 
μετάλλευση κέντρων αναψυχής και πολιτισμού του Δή¬ 
μου Κιλκίς. 

Β. Η κοινωνική ανάπτυξη με τη δημιουργία παιδιών ή 
βρεφονηπιακών σταθμών ή κέντρων δημιουργικής απα¬ 
σχόλησης παιδιών καθώς και οποιοσδήποτε μορφής κοι¬ 
νωνική πρόνοια ή μέριμνα. 

Με την απόφαση αυτή δεν προκαλείται δαπάνη σε βά¬ 
ρος του προϋπολογισμού του Δήμου Κιλκίς. 

Η απόφαση αυτή να δημοσιευθεί στην Εφημερίδα τπο 
Κυβερνήσεως. 

Κιλκίς, 28 Ιανουάριου 1999 

Ο Γενικός Γ ραμματέας Περιφέρειας 
ΧΑΡΑΛΑΜΠΟΣ ΣΟΦΙΑΝΟΣ 



Τροποποίηση της 17495/22.10.1997 απόφασης για σύ¬ 
σταση Δημοτικής Επιχείρησης Πολιτιστικής Ανάπτυ¬ 
ξης Μεγαλόπολης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των άρθρων 277 έως 284, 287 και 291 
του Π.Δ/τος 410/1995, Δημοτικός και Κοινοτικός Κώδι¬ 
κας. 

2. Τις διατάξεις των άρθρων 1,2,8 και 11 παρ. 23 του Ν. 
2503/1997 (ΦΕΚ 107/30.5.1997) σχετικά με τη Διοίκηση, 
Οργάνωση, Στελέχωση της Περιφέρειας, ρύθμιση θεμά¬ 
των για την Τοπική Αυτοδιοίκηση και άλλες διατάξεις. 

3. Τις αριθμ. 70/1997 και 157/1997 αποφάσεις του Δη¬ 


μοτικού Συμβουλίου Μεγαλόπολης, που αφορούν στη 
σύσταση Δημοτικής Επιχείρησης Πολιτιστικής Ανάπτυ¬ 
ξης Μεγαλόπολης. 

4. Την αριθμ. 17495/22.10.1997 απόφασή μας, πο υα- 
φορά στη σύσταση Δημοτικής Επιχείρησης στο Δήμο Με¬ 
γαλόπολης Νομού Αρκαδίας, με την επωνυμία «Δημοτική 
Επιχείρηση Πολιτιστικής Ανάπτυξης Μεγαλόπολης» 
(ΦΕΚ 1000/τ.Β'/11.11.1997). 

5. Την αριθμ. 141/1998 απόφαση του Δημοτικού Συμ¬ 
βουλίου Μεγαλόπολης που αφορά στηντροποποίηση της 
70/1997 όμοιας αποφάσεώς του για τη σύσταση της Δη¬ 
μοτικής Επιχείρησης Πολιτιστικής Ανάπτυξης Μεγαλόπο¬ 
λης, αποφασίζουμε: 

Τροποποιούμε την 17495/22.10.1997 απόφασή μας 
(ΦΕΚ 1000/τ. Β'/11.11.97) σχετικά με τη σύσταση Δημοτι- 
κής Επιχείρησης στο Δήμο Μεγαλόπολης με την επωνυ¬ 
μία «Δημοτική Επιχείρηση Πολιτιστικής Ανάπτυξης Μεγα¬ 
λόπολης», ως προς την παράγραφο έξι (6) που αφορά 
τους σκοπούς της επιχείρησης και προστίθενται σ’ αυ¬ 
τούς και οι κατωτέρω: 

1. Η ανάληψη και υλοποίηση Κοινοτικών (Ε.Ε.) και Εθνι¬ 

κών Προγραμμάτων Κοινωνικής Ανάπτυξης, Φροντίδας 
και Πρόνοιας. ' ' 

2. Η παροχή Υπηρεσιών Κοινωνικής Φροντίδας. 

3. Η ιεράρχηση των αναγκών διαφόρων κοινωνικών ο¬ 
μάδων. 

4. Η κοινωνική χαρτογράφηση της ευρύτερης κοινότη¬ 
τας. 

5. Η διερεύνηση των κοινωνικών δυνάμεων και τάσεων 
που θα μπορούν να συμβάλλουν στην αποτελεσματική 
κάλυψη των αναγκών των ηλικιωμένων. 

6. Η ανάπτυξη σε ατομικό και ομαδικό επίπεδο εθελοντι¬ 
κών δραστηριοτήτων και των δημοτών που θα αποσκοπούν 
στην έκφραση συναισθημάτων και πράξεων κοινωνικής αλ¬ 
ληλεγγύης στην καλλιέργεια της αλληλεγγύης των γενεών. 

7. Η παροχή ιατροφαρμακευτικής φροντίδας. 

0. Η συστηματοποίηση του δικτύου των υπηρεσιών και 
των διαδικασιών κοινωνικής φρονπ'δας σε επίπεδο δή¬ 
μου, μηχανοργάνωση του δικτύου και η διασύνδεσή του 
με άλλα δίκτυα. 

9. Η βελτίωση ποιότητας ζωής. 

10. Η ανάπτυξη δραστηριοτήτων που έχουν σχέση με 
την κοινωνική φροντίδα και πρόνοιας και συγκεκριμένα η 
αξιοποίηση, η δημιουργία και εκμετάλλευση Παιδικών 
Σταθμών, Βρεφονηπιακών Σταθμών, ΚΑΠΗ και Δημοτικού 
Γηροκομείου. 

Κατά τα λοιπά ισχύει για τη σύσταση της Δημοτικής Ε¬ 
πιχείρησης η 17495/22.10.1997 απόφασή μας. 

Από τις διατάξεις αυτής της απόφασης δεν προκαλείται 
δαπάνη εις βάρος του κρατικού προϋπολογισμού, ούτε 
του οικείου ΟΤΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 4 Φεβρουάριου 1999 

Ο Γενικός Γ ραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




